<classify> NAIBU Waziri wa Nchi, Ofi si ya Rais, Menejimenti ya Umma na Utawala Bora, Dk Mary Mwanjelwa amemuonya Ofisa Utumishi wa Halmashauri ya Wilaya ya Kibaha mkoani Pwani Ruth Mwelo.Akizungumza na watumishi kutoka Halmashauri za Wilaya na Halmashauri ya Mji wa Kibaha mkoani Pwani jana alisema kiongozi kama yeye, Ruth anapaswa kuwa msimamizi wa maadili.Dk Mwanjelwa amesema Ruth anapaswa kutumia kanuni, taratibu na maadili kwa watumishi na kuwa na staha. Tumepata taarifa juu ya kumtolea lugha chafu mtumishi mstaafu anayedai haki yake.Badala ya kuelimisha watumishi unakuwa kikwazo, alisema Mwanjelwa na kusema Ruth amekiuka taratibu za utumishi kwani kosa alilofanya ni kubwa akiwa kiongozi kwa wenzake hivyo anapaswa kujirekebisha.Wewe ndiyo kiongozi unapaswa kuwa mfano kwa walio chini yako usipojirekebisha tutachukua hatua kali hivyo unapaswa kujirekebisha, alisema Waziri Mwanjelwa wakati akitoa onyo hilo kwa Ruth.Akimkaribisha Naibu Waziri Mwanjelwa, Katibu Tawala mkoa wa Pwani, Theresia Mbando alisema kuwa mkoa una uhaba wa watumishi 5,149 hivyo wanahitaji kuongezewa watumishi ili kuleta ufanisi.Mbando alisema kuwa changamoto ya upungufu wa watumishi ni kubwa na pia wana uhaba wa ofisi.Mbunge wa jimbo la Kibaha Mjini, Silvestry Koka alisema kuwa uhaba wa watumishi katika halmashauri hiyo umesababisha watendaji zaidi ya 50 kukaimu wengi wao wakiwa ni maofisa mifugo.Alisema baadhi ya shule zina walimu asilimia 60 na wengine hawapo shuleni hivyo kuomba watumishi.  <topic>: KITAIFA 